
A V I  Z


asupra proiectului de Lege privind valorificarea şi decontarea la intern a importului de cărbune cocsificabil din Republica Populară Chineză în contul rambursării creditelor acordate de statul român prin livrări de echipamente şi utilaje energetice aferente centralei termoelectrice de 3 x 12 MW de la CAO CUN, finanţate la intern din fonduri alocate de la bugetul statului.





		In conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de lege menţionat mai sus, înregistrat sub nr.278/XVIII/11 din 22 aprilie 1998.


		Potrivit prevederilor art.57 din Regulamentul Camerei Deputaţilor, membrii comisiei au examinat proiectul de Lege privind valorificarea şi decontarea la intern a importului de cărbune cocsificabil din Republica Populară Chineză în contul rambursării creditelor acordate de statul român prin livrări de echipamente şi utilaje energetice aferente centralei termoelectrice de 3 x 12 MW de la CAO CUN, finanţate la intern din fonduri alocate de la bugetul statului, în şedinţa din 22 aprilie 1998.


		In urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege, constatând că nu  conţine reglementări contrare prevederilor constituţionale.


		In raport de obiectul şi conţinutul reglementării, acest proiect de lege face parte din categoria legilor ordinare.

